Tə wadaŋ m̀bɛ́ tísɔn áyɔŋ dáma ámǒs ńdzǔg ó bə̄lə́ dɔ̄ ! Tə wa wawú miǹtag, éyɔŋ o táá naa nyé á bələ́ ábē, ámōs ńdzug ó bə̄lə́ nyé ! Tə wanamba é dzóm yávə́ nye ngul, ámōs á bələ́ ámalá. 14Tə wakə tə́bə̄ á māān mə́ zěn, o yabaga é bod bóé bátūb, nə́ ó man bɔ́ wē. Ébá bə́ nyiŋ, tə wakab bɔ́, ámǒs wɔ̄ŋ ńnēn. 15Amú, amǒs Ńtondôbə ó ngasúbu yǎ ású məyɔŋ mə́sə. Ḿból ó ngābɔ, éńgɔ̄ fə̄ bɔ̂ báyi wa bɔ; mim̀bɔán míe myâyi wa ku á ńlō.